ERW เผยงบฯ Q2/58 ขาดทุนลดลง 70% หลังรายได้โดยรวมดีขึ้น
ERW เผยงบฯ Q2/58 ขาดทุนลดลง 70% หลังรายได้โดยรวมดีขึ้น โดยงบฯ Q2/58 ขาดทุนสุทธิ 24.77 ลบ. ขาดทุนลดลง 70% จากปีก่อนที่ขาดทุน 83.11 ลบ. ขณะที่ งวด 6 เดือนมีกำไรสุทธิ 114.86 ลบ. เทียบกับช่วงเดียวกันปีก่อนที่ขาดทุน 80.03 ลบ.
14 ส.ค. 2558

บริษัท ดิ เอราวัณ กรุ๊ป จำกัด (มหาชน) หรือ ERW รายงานผลการดำเนินงานไตรมาส 2/58 สิ้นสุดวันที่ 30 มิ.ย.58 (รวมบริษัทย่อย) มีผลขาดทุนสุทธิ 24.77 ล้านบาท หรือขาดทุนสุทธิ 0.01 บาทต่อหุ้น ขาดทุนลดลง 70% จากช่วงเดียวกันของปีก่อนที่มีผลขาดทุนสุทธิ 83.11 ล้านบาท หรือขาดทุนสุทธิ 0.03 บาทต่อหุ้น
ขณะที่ ผลการดำเนินงานช่วง 6 เดือนแรกมีกำไรสุทธิ 114.86 ล้านบาท หรือ 0.05 บาทต่อหุ้น เทียบกับช่วงเดียวกันของปีก่อนที่ขาดทุนสุทธิ 80.03 ล้านบาท หรือ 0.03 บาทต่อหุ้น
โดยผลการดำเนินงวด 3 เดือนขาดทุนลดลง เนื่องจากบริษัทมีรายได้จากการประกอบกิจการโรงแรม และรายได้จากค่าเช่าห้องในอาคารและค่าบริการเพิ่มขึ้น